turjo4nis/wikipedia-bn-dump-20250701 huggingface dataset:
ব্রিটা স্টেফেন

ব্রিটা স্টেফেন () (জন্ম ১৬ই নভেম্বর ১৯৮৩ শোয়েট, জার্মানিতে) একজন জার্মান ফ্রিস্টাইল সাঁতার বিশেষজ্ঞ এবং মহিলাদের ৫০মিটার ও ১০০মিটার ফ্রিস্টাইলের বিশ্ব রেকর্ড এখন তার কাছেই আছে।

১৯৯৯ সালে তিনি ইউরোপীয় জুনিয়র চ্যাম্পিয়নশিপে ছয়টি খেতাব জেতেন; এছাড়া জার্মানির ফ্রিস্টাইল রিলে দলের সদস্য হিসাবে ২০০০ গ্রীষ্মকালীন অলিম্পিকেও পদক লাভ করেন। ২০০৪ সালেও তাকে ৪×১০০মিটার রিলেতে অংশ নিতে অনুরোধ করা হয়, কিন্তু তিনি সাঁতার থেকে এক বছরের ছুটি নিয়ে পড়াশোনায় মনোনিবেশ করেন; যদিও তিনি শেষ পর্যন্ত পড়াশোনা শেষ করতে পারেননি।

২০০৬সালের ২রা আগস্ট, বুদাপেস্টে অনুষ্ঠিত চ্যাম্পিয়নশিপে স্টেফেন ১০০মিটার ফ্রিস্টাইল বিভাগে ৫৩.৩০সেকেন্ড সময় করে অস্ট্রেলিয়ার লিবি লিন্টনের করা ৫৩.৪২সেকেন্ডের বিশ্ব রেকর্ড ভাঙেন। ২০০৭ সালের ৪ঠা এপ্রিল লিবি যদিও ৪০০মিটার ফ্রিস্টাইলের মিশ্র প্রতিযোগিতায় ৫২.৯৯সেকেন্ড সময় করেন। কিন্তু প্রতিযোগিতাটি FINA অনুমোদিত না হওয়ায়, FINA এটা বিশ্ব রেকর্ড বলে গণ্য করেনি।

একই চ্যাম্পিয়নশিপে, বিশ্ব রেকর্ডকারী দুটি রিলে দলের সদস্য ছিলেন ব্রিটা। প্রথমটি হল, ডালম্যান, গোয়েৎজ, স্টেফেন এবং লিবস সমৃদ্ধ জার্মান মহিলাদের ৪×১০০মিটার রিলে দল যারা অস্ট্রেলীয় মহিলাদের ৪×১০০মিটার ফ্রিস্টাইল রিলে দলের (মিলস, লেন্টন, থমাস এবং হেনরি) ৩:৩৫.৯৪ সময়ের বিশ্ব রেকর্ড ভেঙে ৩:৩৫.২২ সময় করে নতুন রেকর্ড গড়েন। পরের জার্মান মহিলা দলটিতে ছিলেন ডালম্যান, স্যামুলস্কি, লিবস এবং স্টেফেন স্বয়ং। এঁরা ৪×২০০মিটার ফ্রিস্টাইল রিলে বিভাগে ৭:৫০.৮২ সময়ে আগের যুক্তরাষ্ট্রের (কলিন, পাইপার, ভলমার এবং সান্দেনো) ৭:৫৩.৪২ সময়ের বিশ্ব রেকর্ড ভাঙে। ২৪শে জুলাই ২০১১ সালে সাংহাইতে অনুষ্ঠিত বিশ্ব অ্যাকুয়াটিক চ্যাম্পিয়নশিপে মহিলাদের ৪×১০০মিটার ফ্রিস্টাইল রিলেতে ব্রোঞ্জ এখনো পর্যন্ত তার সর্বশেষ পদক।

চীনের বেইজিং-এ অনুষ্ঠিত ২০০৮ অলিম্পিকে, ব্রিটা ১০০মিটার ফ্রিস্টাইলে শেষ মুহুর্তে বিশ্বরেকর্ডধারী অস্ট্রেলিয়ার লিবি ট্রিকেটকে হারিয়ে খেতাব জয় করেন ৫৩.১২ সেকেন্ডে নতুন অলিম্পিক রেকর্ড গড়ে। আগের রেকর্ডটিও তারই ছিল একই অলিম্পিকে ৪×১০০মিটার ফ্রিস্টাইল রিলেতে লিড-অফ হিসাবে ৫৩.৩৮ সেকেন্ড সময়ে। এরপর ৫০মিটার ফ্রিস্টাইলেও তিনি ২৪.০৬ সেকেন্ড সময়ে সেকেন্ডের এক শতাংশ সময়ের ব্যবধানে দারা টোরেসকে হারিয়ে খেতাব জেতেন।

২০০৯-এর ৩১শে জুলাই রোমে বিশ্ব চ্যাম্পিয়নশিপে ব্রিটা মহিলাদের ১০০মিটার ফ্রিস্টাইল বিভাগে ৫২.০৭সেকেন্ড সময়ে মাত্র চারদিন আগে করা তার নিজেরই ৫২.২২সেকেন্ডের বিশ্ব রেকর্ড ভাঙেন। দুদিন বাদে ২রা আগস্ট মহিলাদের ৫০মিটার ফ্রিস্টাইল বিভাগে ব্রিটা ২৩.৭৩সেকেন্ড সময় করে বিশ্ব রেকর্ড গড়ে তার দ্বিতীয় খেতাব জেতেন।

আরও দেখুন 
 সাঁতারে জার্মান রেকর্ডের তালিকা

টীকা

তথ্যসূত্র

বহিঃসংযোগ 
 Official Site 
 Swim Rankings profile
 ABC news item on Steffen's world record
 Deutsche Welle article (English)

জীবিত ব্যক্তি
১৯৮৩-এ জন্ম
জার্মান সাঁতারু
২০০০ গ্রীষ্মকালীন অলিম্পিকের সাঁতারু
২০০৪ গ্রীষ্মকালীন অলিম্পিকের সাঁতারু
২০০৮ গ্রীষ্মকালীন অলিম্পিকের সাঁতারু
সাঁতারে অলিম্পিক পদক বিজয়ী
সাঁতারে ইউনিভার্সিয়াড পদক বিজয়ী
সাঁতারে ইউরোপিয়ান অ্যাকুয়াটিক চ্যাম্পিয়নশিপ পদক বিজয়ী
২০১২ গ্রীষ্মকালীন অলিম্পিকের সাঁতারু
সাঁতারে সাবেক বিশ্বরেকর্ডধারী
সাঁতারে বিশ্ব সাঁতার প্রতিযোগিতার পদক বিজয়ী
২০০৮ গ্রীষ্মকালীন অলিম্পিকের পদক বিজয়ী
২০০০ গ্রীষ্মকালীন অলিম্পিকের পদক বিজয়ী
অলিম্পিকের সাঁতারে স্বর্ণপদক বিজয়ী
ছড়া

ছড়া বা ঝিরি (ইংরেজি: Stream) হচ্ছে ছোট ধরনের অগভীর প্রকৃতিক জলপ্রবাহ। একটি স্রোতের প্রবাহ তিনটি ইনপুট দ্বারা নিয়ন্ত্রিত হয় - পৃষ্ঠের পানি, ভূপৃষ্ঠের পানি এবং ভূগর্ভস্থ পানি। ভূপৃষ্ঠ এবং ভূপৃষ্ঠের পানি বৃষ্টিপাতের সময়ের মধ্যে অত্যন্ত পরিবর্তনশীল। অন্যদিকে, ভূগর্ভস্থ পানি একটি অপেক্ষাকৃত ধ্রুবক ইনপুট আছে এবং বৃষ্টিপাতের দীর্ঘমেয়াদী প্যাটার্ন দ্বারা আরও নিয়ন্ত্রিত হয়।

উপমহাদেশে ছোট পাহাড়ি নদীকেই সাধারনত: ছড়া/ঝিরি বলা হয়ে থাকে। ভারতের মেঘালয় ও আসাম ঘেষা বাংলাদেশের উত্তর-পূর্বাঞ্চলে (বিশেষত: বৃহত্তর সিলেট ও নেত্রকোণা, ময়মনসিংহ, শেরপুর এবং জামালপুর জেলায়) ছোট পাহাড়ি জলপ্রবাহ বা ছোট নদীগুলোকে ছড়া নামে অভিহিত করা হয়। অন্যদিকে বাংলাদেশের দক্ষিণ পূর্বাঞ্চলের পাহাড়ি এলাকায় (রাঙ্গামাটি, খাগড়াছড়ি, বান্দরবান, কক্সবাজার এবং চট্টগ্রামের পাহাড়ি এলাকা) ছোট পাহাড়ি নদীগুলো ঝিরি নামে পরিচিত। সেই হিসাবে ছড়া ও ঝিরি একে অপরের প্রতিশব্দ।

ছড়া বা ঝিরিগুলোর কিছু কিছু মৌসুমী হয়ে থাকে। বর্ষায় এগুলোতে পানি প্রবাহ থাকে, শীতের সময় শুকিয়ে যায় কেননা মৌসুমী ছড়া গুলোর উৎস বৃষ্টির পানি। আবার কিছু কিছুতে সারাবছরই পানিপ্রবাহ থাকে। এসব ছড়া বা ঝিরির উৎপত্তি সাধারণত পাহাড়ি ঝর্ণা থেকে হয়ে থাকে।

তথ্যসূত্র 

জল স্রোত
জলরাশি
নদীজ ভূমিরূপ
ভূমিরূপবিজ্ঞান
জলবিজ্ঞান
নদী
অ্যান্টনি ফিরিঙ্গি

অ্যান্টনি ফিরিঙ্গি বা হ্যান্সম্যান অ্যান্টনি () (১৭৮৬ – ১৮৩৬), যিনি প্রথম ইউরোপীয় বাংলা ভাষার কবিয়াল। তিনি একজন পর্তুগীজ। তিনি কবিগানের জন্য বিখ্যাত ছিলেন।

জীবনী 

পর্তুগীজ নাগরিক হ্যান্সম্যান ১৯শতকের প্রথম দিকে বাংলাতে আসেন এবং পশ্চিমবঙ্গের ফরাসডাঙ্গা নামক এলাকায় বসবাস শুরু করেন। প্রথমে তার বাংলা গানগুলোর বাঁধনদার ছিলেন গোরক্ষনাথ, পরে এন্টনি ফিরিঙ্গি নিজেই গান বাঁধতে পারদর্শী হন। ভালবেসে গান গাইতেন, জাতি ধর্ম বর্ণের উর্ধে উঠে তার গানে মানুষ ও মানবতার কথা পাওয়া যায়। তার অন্যতম জনপ্রিয় গানটি হল ‘সাধন ভজন জানিনে মা, জেতে তো ফিরিংগি’। তিনি সৌদামিনি নামক এক হিন্দু ব্রাহ্মণ নারীকে সতীদাহ হওয়ার থেকে উদ্ধার করেন ও বিবাহ করেন। তিনি কলকতার দক্ষিণে একটি মা কালিকার মন্দির প্রতিষ্ঠা করেন, যা ফিরিঙ্গি কালীবাড়ি নামে পরিচিত।

চলচ্চিত্রে অ্যান্টনি ফিরিঙ্গি 
তাঁর জীবন নিয়ে চলচ্চিত্রও নির্মিত হয়েছে। এরমধ্যে ১৯৬৭ সালে মুক্তিপ্রাপ্ত উত্তম কুমার অভিনীত বিখ্যাত চলচ্চিত্র অ্যান্টনি ফিরিঙ্গি প্রণিধানযোগ্য। এখানে কবিয়াল ভোলা ময়রার সাথে তার কবিগানের লড়াই দেখানো হয়েছিল।

এছাড়া ২০১৪ সালে মুক্তি পায় তাঁর জীবন ও বর্তমান প্রজন্মে তাঁর পুনর্জন্ম মিলিয়ে প্রখ্যাত চলচ্চিত্রনির্মাতা সৃজিত মুখোপাধ্যায় পরিচালিত ও প্রসেনজিৎ চট্টোপাধ্যায়, যীশু সেনগুপ্ত, স্বস্তিকা মুখোপাধ্যায়সহ তারকামণ্ডিত চলচ্চিত্র জাতিস্মর।

আরও দেখুন 
 ফিরিঙ্গি কালীবাড়ি

তথ্যসূত্র 

১৮৩৬-এ মৃত্যু
বাঙালি কবি
পর্তুগিজ বংশোদ্ভূত ভারতীয় ব্যক্তি
বাঙালি কবিয়াল
বাংলা ভাষার কবি
বাঙালি পুরুষ কবি
হিন্দুধর্মে ধর্মান্তরিত
১৭৮৬-এ জন্ম
জেডথ্রি (কম্পিউটার)

জেডথ্রি বা জেড৩ () জার্মান প্রকৌশলী কনরাড ৎসুজে কর্তৃক ডিজাইনকৃত পৃথিবীর সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত গণকযন্ত্র বা কম্পিউটার। এটি টুরিং-সম্পূর্ণ। ২,০০০টি বৈদ্যুতিক রিলে দ্বারা নির্মিত জেডথ্রি প্রায় ৫–১০; হার্জ ক্লক কম্পাঙ্কে (ক্লক ফ্রিকোয়েন্সি) ২২ বিটের শব্দে পরিচালিত হত। এর প্রোগ্রামিং সংকেত এবং উপাত্ত ছিদ্রযুক্ত সেলুলয়েডের ফিতা বা ফিল্মে করে সংরক্ষিত হয়।

১৯৪১ সালে বার্লিনে জেডথ্রি চালু হয়। জার্মান উড়োজাহাজ গবেষণা কেন্দ্র (জার্মান এয়ারক্রাফট রিসার্চ ইনস্টিটিউট) উড়োজাহাজের ডানার চঞ্চলতা বা কম্পনের পরিসংখ্যানগত বিশ্লেষনকাজে জেডথ্রি ব্যবহার করেন।

১৯৪৩ সালে দ্বিতীয় বিশ্বযুদ্ধের সময়ে বার্লিনে মিত্রবাহিনীর বোমা হামলায় মূল জেডথ্রি ধ্বংসপ্রাপ্ত হয়। পরে ১৯৬০ সালে ৎসুজের কোম্পানী ৎসুজে কেজি জেডথ্রির একটি কর্মক্ষম প্রতিলিপি তৈরী করে। এটি মিউনিখর ডয়েচ যাদুঘরে প্রদর্শনীর জন্য রাখা আছে।

কনরাড ৎসুজে জেডথ্রির রিলেগুলিকে ইলেকট্রনিক সুইচ দ্বারা পরিবর্তন করতে অর্থ সাহায্যের জন্য জার্মান সরকারকে অনুরোধ করেন। কিন্তু দ্বিতীয় বিশ্বযুদ্ধের প্রেক্ষিতে জার্মান সরকার এই কাজ যুদ্ধের জন্য প্রয়োজনীয় নয় বলে অর্থ বরাদ্দ করতে রাজী হয়নি

আরো দেখুন
 আইবিএম এসএসইসি
 ম্যানচেস্টার মার্ক ওয়ান
 এনিয়াক

তথ্যসূত্র

বহিঃসংযোগ 
 Z3 page at the Technical University of Berlin
 The Life and Work of Konrad Zuse
 Konrad Zuse?s Legacy: The Architecture of the Z1 and Z3 (PDF)
 How to Make Zuse's Z3 a Universal Computer Raúl Rojas
 Raúl Rojas, The Zuse Computers In resurrection, the bulletin of the Computer Conservation Society ISSN 0958-7403 Number 37 Spring 2006

কম্পিউটিং
তড়িৎ প্রকৌশল
কম্পিউটার বিজ্ঞান
নাৎসি যুগের জার্মান উদ্ভাবন
অনন্য কম্পিউটার
সিরিয়াল কম্পিউটার
চাঁদে অবতরণ

চাঁদে অবতরণ বলতে চাঁদের বুকে কোন মহাকাশযানের আগমন বা অবতরণ করা বোঝায়। মহাকাশযানটি মনুষ্যবাহী অথবা মনুষ্যবিহীন উভয়-ই হতে পারে। ১৯৫৯ সালে ১৩ সেপ্টেম্বর চাঁদে স্পর্শ করা প্রথম মানবসৃষ্ট বস্তু ছিল তৎকালীন সোভিয়েত ইউনিয়নের লুনা ২  

মার্কিন যুক্তরাষ্ট্রের, যা এখন আমেরিকা নামে বহুল প্রচলিত, অ্যাপোলো ১১ মিশন চাঁদে মানুষের প্রথম সফল অবতরণ। ১৯৬৯ সালের ২০ জুলাই ১০:৫৬ পিএম EDT (স্থানাংকিত আন্তর্জাতিক সময় বা ইউটিসি (ইউটিসি) সময় অনুযায়ী ১৯৬৯ সালের ২১ জুলাই ০২:৫৬) মার্কিন মহাকাশচারী নীল আর্মস্ট্রং চাঁদের মাটিতে প্রথম মানুষ হিসেবে পা রাখেন। ১৯৬৯ থেকে ১৯৭২ এর মধ্যে চাঁদের বুকে ছয়বার মানুষের অবতরণ ঘটে এবং অসংখ্যবার মনুষ্যবিহীন অবতরণ ঘটে।

মানুষবিহীন অবতরণ

সরকারী অবতরণ 

ছয়টি সরকারি মহাকাশ সংস্থা, ইন্টারকোসমস, NASA, CNSA, ISRO, JAXA এবং ESA, মানুষবিহীন মিশনে চাঁদে পৌঁছাতে পেরছে। তিনটি ব্যক্তিগত/বাণিজ্যিক মিশন, বেরেশিট (রুক্ষ অবতরণ), হাকুটো-আর (রুক্ষ অবতরণ), এবং ওডিসিউস (মসৃণ অবতরণ) চন্দ্রপৃষ্ঠে পৌঁছেছে। শুধুমাত্র পাঁচটি দেশই সফলভাবে মসৃণ অবতরণ করতে পেরেছে: সোভিয়েত ইউনিয়ন (ইন্টারকোসমস), মার্কিন যুক্তরাষ্ট্র (নাসা), চীন (সিএনএসএ), ভারত (ইসরো),  এবং জাপান (জাক্সা)।  

১৯৫৯ সালে সোভিয়েত ইউনিয়নের লুনা ২ মহাকাশযান চাঁদে প্রথম রুক্ষ অবতরণ করেছিল - "রুক্ষ" অর্থ মহাকাশযানটি উচ্চ গতিতে চাঁদে বিধ্বস্ত হয়। ১৯৬২ সালে আমেরিকার রেঞ্জার ৪ চাঁদে রুক্ষ অবতরণ করে।

চাঁদে তাদের প্রাথমিক কঠিন অবতরণের পর, ষোলটি সোভিয়েত, মার্কিন যুক্তরাষ্ট্র, চীনা এবং ভারতীয় মহাকাশযান মসৃণ অবতরণ করতে এবং চন্দ্র পৃষ্ঠে বৈজ্ঞানিক ক্রিয়াকলাপ সম্পাদন করতে ব্র্যাকিং রকেট (রেট্রোরকেট) ব্যবহার করেছে। ১৯৬৬ সালে সোভিয়েত ইউনিয়ন প্রথম মসৃণ অবতরণ সম্পন্ন করে এবং লুনা ৯ এবং লুনা ১৩ মিশনের সময় চন্দ্র পৃষ্ঠ থেকে প্রথম ছবি তোলে। মার্কিন যুক্তরাষ্ট্র তারপরে পাঁচটি সার্ভেয়ার মসৃণ অবতরণ করে। চীনের চলমান "চ্যাং'ই" প্রোগ্রাম ২০১৩ সাল থেকে চাঁদে ৪ বার অবতরণ করেছে, রোবোট ব্যাবহার চাঁদের মাটির নমুনা সংগ্রহ এবং চাঁদের দূরবর্তী এলাকায় প্রথম অবতরণ অর্জন করেছে।

২৩ আগস্ট ২০২৩-এ, ISRO সফলভাবে তার চন্দ্রযান-৩ মডিউলটি চন্দ্রের দক্ষিণ মেরু অঞ্চলে অবতরণ করেছে, ফলে ভারত চতুর্থ দেশ হিসেবে সফলভাবে চাঁদে একটি মসৃণ অবতরণ সম্পন্ন করেছে।  

১৯ জানুয়ারী ২০২৪-এ, JAXA সফলভাবে তার SLIM ল্যান্ডার অবতরণ করে, ফলে জাপান হলো সফলভাবে মসৃণ অবতরণ সম্পন্ন করা পঞ্চম দেশ।

বাণিজ্যিক অবতরণ 
দুটি সংস্থা চাঁদে অবতরণের চেষ্টা করেছে কিন্তু মসৃণ অবতরণ অর্জনে ব্যর্থ হয়েছে: ইসরায়েলের বেসরকারী মহাকাশ সংস্থা স্পেসআইএল এর বেরেশিট মহাকাশযান (২০১৯), এবং জাপানি কোম্পানি আইস্পেস এর হাকুটো-আর মিশন 1 (২০২৩)।

২২ ফেব্রুয়ারী ২০২৪-এ, Intuitive Machine-এর Odysseus সফলভাবে চাঁদে অবতরণ করে। NASA, SpaceX, এবং Intuitive Machines-এর এই সম্মিলিত অভিযানে ১৫ ফেব্রুয়ারি ২০২৪-এ স্পেসএক্স ফ্যালকন ৯ লিফট অফে যাত্রা করে  সফলভাবে চাঁদে অবতরণ করে, যা চাঁদের উপরে মার্কিন যুক্তরাষ্ট্রের ৫০ বছর পর প্রথম মানবহীন মসৃণ অবতরণ। এই ঘটনাটি চাঁদে একটি ব্যক্তিগত মালিকানাধীন মহাকাশযানের প্রথম সফল অবতরণ।

আরও দেখুন 
 অ্যাপোলো ১১

তথ্যসূত্র

বহিঃসংযোগ 
 NASA's page on moon landings, missions, etc. (includes information on other space agencies' missions.)
 

চাঁদে অবতরণ
মহাকাশ অভিযান
অসম্পূর্ণ
চাঁদে অনুসন্ধান
টেলিভিশনের ইতিহাস
চাঁদে অভিযান
বাংলাদেশ বিমান বাহিনী একাডেমি

বাংলাদেশ বিমান বাহিনী একাডেমি একটি প্রশিক্ষণ ও সামরিক শিক্ষাপ্রতিষ্ঠান। ​​বাংলাদেশ বিমান বাহিনীর মধ্যে কর্মকর্তা হতে প্রস্তুতদের এই প্রতিষ্ঠানে প্রাথমিক প্রশিক্ষণ প্রদান করা হয়। বাংলাদেশ বিমান বাহিনী একাডেমি যশোরের মতিউর রহমান বিমান ঘাঁটিতে অবস্থিত।

অফিসার নিয়োগ

উপযুক্ত প্রার্থীদের বিভিন্ন ধাপ পার করার মাধ্যমে নির্বাচন করা হয়। ধাপগুলো হলোঃ
  প্রাথমিক লিখিত পরীক্ষা: IQ, ইংরেজি, পদার্থবিজ্ঞান এবং গণিতের উপর প্রাথমিক লিখিত পরীক্ষা । শুধু অ্যাডমিন শাখায় IQ, ইংরেজি, সাধারণ জ্ঞানের ওপর পরীক্ষা অনুষ্ঠিত হয়। পরীক্ষার ধরন নৈর্ব্যক্তিক। 
  প্রাথমিক মৌখিক ও মেডিকেল পরীক্ষা ।
  চারদিনের জন্য ISSB বোর্ড পরীক্ষা।
  চূড়ান্ত মেডিকেল পরীক্ষা।
   বিমান সদর দপ্তরে চূড়ান্ত মৌখিক পরীক্ষা।

প্রশিক্ষণ ব্যবস্থা
নতুন নিয়োগ প্রাপ্ত ক্যাডেটদের তিন বছরের  প্রশিক্ষণের মধ্যে দিয়ে কমিশন লাভ করতে হয়।প্রাথমিকভাবে তারা বাংলাদেশ মিলিটারি একাডেমিতে যোগদান করে। সেখানে তারা তিন মাসের প্রশিক্ষণ লাভ করে। প্রাথমিক প্রশিক্ষণ লাভ করে তারা বাংলাদেশ বিমান বাহিনী একাডেমিতে ফিরে আসে। জেনারেল ডিউটি শাখা ১২০ ঘণ্টার বেসিক প্রশিক্ষণ লাভ করে। তিন বছর সফলতার সাথে প্রশিক্ষণের পর তারা বিভিন্ন শাখায় কমিশন লাভ করে। যেমন- জেনারেল ডিউটি (পাইলট), রক্ষণাবেক্ষণ, এয়ার ডিফেন্স উইপেন কন্টোলার (ADWC), লজিস্টিক, বিমান ট্রাফিক নিয়ন্ত্রণ। একজন ফ্লাইট ক্যাডেট  বাংলাদেশ ইউনিভার্সিটি অব প্রফেশনালস থেকে অ্যারোনটিক্সে বিএসসি ডিগ্রি লাভ করে।

গ্যালারি

তথ্যসূত্র

বহিঃসংযোগ
 বাংলাদেশ বিমান বাহিনী ওয়েবসাইট
 বাংলাদেশ বিমান বাহিনী একাডেমি ওয়েবসাইট

বাংলাদেশের সামরিক শিক্ষাপ্রতিষ্ঠান
যশোর জেলার শিক্ষাপ্রতিষ্ঠান
বাংলাদেশ বিমান বাহিনী
বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান
১৯৭৩-এ প্রতিষ্ঠিত শিক্ষাপ্রতিষ্ঠান
বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান
ক্যান্টনমেন্ট কলেজ যশোর

যশোর ক্যান্টনমেন্ট কলেজ বাংলাদেশে অবস্থিত একটি সামরিক কলেজ। কলেজটি ক্যান্টনমেন্ট বোর্ড ও বাংলাদেশ সেনাবাহিনী দ্বারা নিয়ন্ত্রিত হয়। ১৯৬৯ সালে কলেজটি প্রতিষ্ঠিত হয়। কলেজটি  অধ্যাপনা এবং পরীক্ষার ফলাফল উচ্চ মানের জন্য বিখ্যাত।  যশোর ক্যান্টনমেন্টের দক্ষিণ পূর্ব সীমান্তে, শহরের উপকণ্ঠে আরবপুর রেল ক্রসিং সংলগ্ন প্রায় ২০ একর জমির উপর কলেজটি অবস্থিত।

ইতিহাস 
প্রতিরক্ষা মন্ত্রণালয়ের অধীন সামরিক ভূমি ও সেনানিবাস অধিদপ্তর কর্তৃক ১৯৬৯ সালে কলেজটি প্রতিষ্ঠিত হয়। যশোর সেনানিবাসের অভ্যন্তরে ১৯৬৯-এর জুনে দাউদ পাবলিক স্কুল এর দুইটি ছোট কক্ষে কলেজটির কার্যক্রম শুরু হয়। প্রথমে মাত্র ৫ জন শিক্ষার্থী নিয়ে কলেজটি যাত্রা শুরু করে। তৎকালীন দাউদ পাবলিক স্কুলের শিক্ষক মোজাম্মেল হকের প্রচেষ্টা ও ঊর্ধ্বতন সামরিক কর্মকর্তাদের অনুপ্রেরণায় এটা করা সম্ভব হয়। তখনও কলেজটি দাউদ পাবলিক স্কুল ও কলেজ নামেই পরিচিত ছিল। ১৯৮৩ সালে দাউদ পাবলিক স্কুল থেকে কলেজের ক্যাম্পাসে স্থানান্তরিত করা হয় এবং যশোর ক্যান্টনমেন্ট কলেজ নাম করণ করা হয়। প্রথমত কলেজটিতে শুধুমাত্র মানবিক শাখা চালু ছিল। পরে ১৯৭৭ সালে বিজ্ঞান শাখা এবং ১৯৮৫ সালে বাণিজ্য শাখা চালু করা হয়। নব্বই দশকের মাঝামাঝির দিকে এখানে ডিগ্রী পর্যন্ত শিক্ষা গ্রহণের সুযোগ করে দেয়া হয়।

২০০২ সালে কলেজটি শ্রেষ্ঠ শিক্ষাপ্রতিষ্ঠান হিসেবে জাতীয় শিক্ষা সপ্তাহে প্রত্যয়িত হয়। কলেজে মোট ৭৮ জন শিক্ষক এবং উচ্চমাধ্যমিক শাখায় ১৬০৩ জন ও অনার্স শাখায় প্রায় ২৫০০ শিক্ষার্থী আছে।

শিক্ষা ব্যবস্থা 
উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা কোর্সসমূহ চালু আছে। স্নাতক (পাস) শ্রেণিতে বি.এ, বি,এস-এস, ও বি,এসসি কোর্স চালু রয়েছে। স্নাতক (সম্মান) কোর্সে বাংলা, অর্থনীতি, রাষ্ট্রবিজ্ঞান, সমাজকর্ম, ইসলামের ইতিহাস ও সংস্কৃতি, ইসলামশিক্ষা, হিসাববিজ্ঞান, ব্যবস্থাপনা,বিবিএ ও গণিত বিষয় এবং মার্স্টাসে বাংলা, অর্থনীতি, রাষ্ট্রবিজ্ঞান, সমাজকর্ম, হিসাববিজ্ঞান কোর্স চালু রয়েছে।

সহশিক্ষা কার্যক্রম 
পড়ালেখা ছাড়াও সহশিক্ষা কার্যক্রমে এই কলেজ বরাবরই ভালো করে আসছে। আন্তঃ ক্যান্টনমেন্ট কলেজ কুইজ প্রতিযগিতা ২০১৩ ও ২০১৫-তে চ্যাম্পিয়ন হবার পাশাপাশি আন্তঃ ক্যান্টনমেন্ট সংসদীয় বিতর্ক প্রতিযোগিতা ২০১৫-তে এই কলেজ রানার আপ       হবার গৌরব অর্জন করে। ২০১৩ সালের জাতীয় রসায়ন অলিম্পিয়াডে কলেজের একজন ছাত্র জাতীয় স্বর্ণপদক লাভ করে।

সুবিশাল কলেজ ক্যাম্পাসে আউট ডোর গেমঃ ফুটবল, ক্রিকেট, হ্যান্ডবল, বাস্কেট বল, ভলিবল, এ্যাথলেটিক্স এবং ইনডোর গেমঃ  টেবিল টেনিস, ব্যাডমিন্টন, দাবা ও ক্যারাম খেলার ব্যবস্থা রয়েছে।
এছাড়াও কলেজের অন্যান্য সহশিক্ষামূলক কার্যক্রম; যেমনঃ সাংস্কৃতিক সপ্তাহ, বার্ষিক পুরস্কার বিতরণী ও সাংস্কৃতিক অনুষ্ঠান, বিভিন্ন জাতীয় দিবস পালন, সোসাইটি ক্লাস কার্যক্রম, বিএনসিসি (সেনা ও বিমান শাখা), রোভার স্কাউট ও গার্লস ইন স্কাউটিং প্রভৃতি।
কলেজ টি তার সুশৃংখল নিয়মাবলী নিয়ন্ত্রণ করার জন্য বিখ্যাত। দক্ষিণবঙ্গের বিভিন্ন জেলা থেকে শিক্ষার্থীরা এই স্বনামধন্য কলেজে পড়তে আসে।

পরিচালনা পর্ষদ
বাংলাদেশ সেনাবাহিনী এর প্রত্যক্ষ তত্ত্বাবধায়নে কলেজটি পরিচালিত হচ্ছে। ৫৫ পদাতিক ডিভিশন, যশোর সেনানিবাসের জেনারেল অফিসার কমান্ডিং কলেজটির প্রধান পৃষ্ঠপোষ্ক। কমান্ডার, ৫৫ আর্টিলারী ব্রিগেড কলেজের পরিচালনা পর্ষদের সভাপতির দায়িত্ব পালন করেন।

তথ্যসূত্র

বহিঃসংযোগ 
 কলেজ ওয়েবসাইট।

যশোর জেলার মহাবিদ্যালয়
১৯৬৯-এ প্রতিষ্ঠিত শিক্ষাপ্রতিষ্ঠান
১৯৬৯-এ পূর্ব পাকিস্তানে প্রতিষ্ঠিত
বাংলাদেশ সেনাবাহিনীর শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
৫৮ বিএনসিসি স্কোয়াড্রনের ইউনিট
যশোর সেনানিবাস
পলাশী

পলাশী (পুরনো ইংরেজি নাম: Plassey) ভারতের পশ্চিমবঙ্গ রাজ্যের নদিয়া জেলার সদর শহর কৃষ্ণনগরের প্রায় ৫০ কিলোমিটার উত্তরে ভাগীরথী নদীর তীরে অবস্থিত একটি গ্রাম (অধুনা সেন্সাস টাউন)। ১৭৫৭ সালে এই গ্রামেই বিখ্যাত পলাশীর যুদ্ধ হয়েছিল। বর্তমানে পলাশী একটি গ্রাম পঞ্চায়েত ও বাণিজ্যকেন্দ্র। পলাশীর কাছাকাছি উল্লেখযোগ্য শহর মুর্শিদাবাদের বেলডাঙা।

যোগাযোগ 
শিয়ালদহ - লালগোলা লাইনে পলাশী নদীয়া জেলার শেষ স্টেশন। কলকাতা হতে একাধিক লালগোলা প্যাসেঞ্জার, ভাগিরথী এক্সপ্রেস বা হাজারদুয়ারী এক্সপ্রেস/ধনধান্য এক্সপ্রেস পলাশীর ওপর দিয়ে যায়। ৩৪ নং জাতীয় সড়ক পলাশীর প্রধান রাস্তা। উত্তরবঙ্গ ও দক্ষিণবঙ্গের সংযোগকারী এই মূল সড়কপথ ধরেও পলাশী আসা যায়।

ইতিহাস 
১৭৫৭ সালের ২৩শে জুন পলাশীর আমবাগানে মুর্শিদাবাদের নবাব সিরাজদ্দৌলার সঙ্গে রবার্ট ক্লাইভের নেতৃত্বাধীন ব্রিটিশ ইস্ট ইন্ডিয়া কোম্পানির যুদ্ধ হয়। এই যুদ্ধ পলাশীর যুদ্ধ নামে পরিচিত। এই যুদ্ধে জয়লাভ করে ইংরেজরা আস্তে আস্তে সারা ভারতে নিজেদের আধিপত্য বিস্তার করতে শুরু করে। পলাশীর যুদ্ধই পলাশী গ্রামকে ঐতিহাসিকভাবে গুরুত্বপূর্ণ করে তোলে। ইংরেজ রাজত্বে পলাশী বাংলা প্রদেশের (অধুনা পশ্চিমবঙ্গের) নদিয়া জেলার অন্তর্ভুক্ত হয়। যুদ্ধের স্মৃতিতে পলাশীতে একটি স্তম্ভ প্রোথিত করা হয় যা পলাশী মনুমেন্ট নামে পরিচিত।

১৯৯৮ সালে স্থানীয় চিনিকলের মালিক খৈতান গোষ্ঠী এই গ্রামের নাম পালটে "খৈতান নগর" রাখার চেষ্টা করে। কিন্তু স্থানীয় সংবাদপত্র ও বুদ্ধিজীবীরা এর প্রতিবাদ জানালে তারা সেই পরিকল্পনা ত্যাগ করতে বাধ্য হয়।

ভূগোল 
পলাশীর ভৌগোলিক অবস্থান । সমুদ্রপৃষ্ঠ থেকে এই অঞ্চলের উচ্চতা । ভাগীরথী নদীর অপর প্রান্তে মুর্শিদাবাদ জেলার বাজারসাউ গ্রামটি অবস্থিত। তার ১১ কি.মি. দূরে রয়েছে বড়চাঁদঘর ঠাকুর পাড়া গ্রাম।

নামকরণ 
পলাশী নামটি এসেছে লাল রঙের ফুল পলাশ থেকে।

তথ্যসূত্র

বহিঃসংযোগ 
 Map of West Bengal - Government of West Bengal
 The battle of Palashi - Banglapedia
 The world's first multinational - The New Statesman 

নদিয়া জেলার শহর ও নগর
পশ্চিমবঙ্গের ইতিহাস
ভারতের ঐতিহাসিক স্থান
নদিয়া জেলার গ্রাম
কাচীভূতকরণ

কাচীভূতকরণ হল কোন পদার্থকে কাচে পরিণত করা।  কাচ অবস্থান্তরের মধ্য দিয়ে কোন তরল পদার্থকে খুব দ্রুত শীতলীকরণের ফলে কাচে পরিণত করা যায়। বেশ কিছু রাসায়নিক বিক্রিয়াও কাচের ক্ষেত্রে ঘটে থাকে। কাচীভূতকরণ অনিয়তাকার পদার্থ বা বিকৃত পদার্থের বৈশিষ্ট্য। এটি ঘটে যখন প্রাথমিক কণাসমূহের মধ্যকার আকর্ষণ বল একটি সর্বনিম্ন সীমা অতিক্রম করে। তাপীয় হ্রাস-বৃদ্ধি বন্ধনের বিভাজন ঘটায়। ফলে তাপমাত্রা যত বেশি হবে, সংযোগক্ষমতা তত বেশি থাকবে।

আরো পড়ুন 
 Steven Ashle, Divide and Vitrify, June 2002, Scientific American
 Stefan Lovgren, Corpses Frozen for Future Rebirth by Arizona Company, March 2005, National Geographic
 Vitrification: Putting the Heat on Waste

তথ্যসূত্র 

কাচ
দশান্তর
হিম-জীববিজ্ঞান
বাথ স্টোন

বাথ স্টোন একধরনের চুনাপাথর যা ক্যালসিয়াম কার্বনেটের বহুসংখ্যক ক্ষুদ্রাংশ সহযোগে গঠিত হয়। ইংল্যান্ডের সমারসেটে বাথ স্টোন সর্বপ্রথম পাওয়া যায়। এটি ইংল্যান্ডের বিশ্ব ঐতিহ্যবাহী শহর বাথকে দিয়েছে এর স্বতন্ত্র রূপ। বাথ স্টোন একটি ফ্রিস্টোন, অর্থাৎ একে করাত দিয়ে যেকোনভাবে কাটা সম্ভব। বাথ স্টোন অন্যান্য পাথরের মত অনেকগুলো স্তরে বিন্যস্ত থাকেনা।

বাথ স্টোন যুক্তরাজ্যের দক্ষিণাঞ্চলে স্থাপনা যেমন- চার্চ, বাড়ি, রেলওয়ে স্টেশন ইত্যাদি নির্মাণে ব্যাপকভাবে ব্যবহৃত হয়। যেসব খনি থেকে বাথ স্টোন সর্বপ্রথম উত্তোলিত হয়েছিল তার বেশ কয়েকটি এখনো কার্যকর রয়েছে, অন্যান্যগুলি ভরাট হয়ে গেছে বা সেগুলো অন্য উদ্দেশ্যে ব্যবহৃত হচ্ছে।

পাথর
চুনাপাথর
ওয়ারিশ আলী মীর্জা

সৈয়দ ওয়ারিশ আলি মির্জা খান বাহাদুর (১৪ই নভেম্বর, ১৯০১ - ১৯৬৯) ছিলেন মুর্শিদাবাদের শেষ নবাব। তিনি তার পিতা নবাব সৈয়দ ওয়াসিফ আলি মির্জা খানের উত্তরসূরি ছিলেন। তিনি দশ বছর (১৯৫৯-৬৯) রাজত্ব করেন। ১৯৬৯ সালে মৃত্যুকালে তিনি তিন পুত্র রেখে যান। কিন্তু উত্তরসূরি সংক্রান্ত স্পষ্ট নির্দেশ না থাকায়, তার মৃত্যুর সঙ্গে সঙ্গেই মুর্শিদাবাদের নবাবের পদটি বিলুপ্ত হয়।

আরও দেখো 
 বাংলার শাসকদের তালিকা
 বাংলার ইতিহাস
 পশ্চিমবঙ্গের ইতিহাস
 ভারতের ইতিহাস

তথ্যসূত্র 

১৯০১-এ জন্ম
১৯৬৯-এ মৃত্যু
মুর্শিদাবাদের নবাব
বাংলার ইতিহাস
ভারতীয় শিয়া মুসলিম
২০শ শতাব্দীর ভারতীয় রাজশাসক
স্বয়ং ভগবান

স্বয়ং ভগবান ( সংস্কৃত : स्वयं भगवान् ) হল একটি সংস্কৃত ধর্মতাত্ত্বিক শব্দ। এই শব্দটির মাধ্যমে হিন্দুধর্মে 'ভগবান'-রূপী একক সর্বোচ্চ ঈশ্বরের ধারণাটি প্রকাশ করা হয়। গৌড়ীয় বৈষ্ণবধর্মে এই শব্দটির প্রয়োগ সর্বাধিক। গৌড়ীয় বৈষ্ণবদের কৃষ্ণ-কেন্দ্রিক ধর্মতত্ত্বে কৃষ্ণকে "স্বয়ং ভগবান" নামে উল্লেখ করা হয়ে থাকে। গৌড়ীয় বৈষ্ণবরা শুধুমাত্র কৃষ্ণকেই "স্বয়ং ভগবান" বলেন। যদিও ভাগবত পুরাণে এর অন্য ব্যবহারও দেখা যায়। গৌড়ীয় বৈষ্ণব, বৈদিক ও শঙ্করের অনুগামীরা কৃষ্ণকে বিষ্ণু ও নারায়ণ এবং তার সকল অবতারের উৎস মনে করেন। এই কারণেই তাকে "স্বয়ং ভগবান" বলা হয়।

বর্ণনা 
ভাগবত পুরাণ ও বৈদিক ধর্মগ্রন্থে কৃষ্ণ বা বিষ্ণুর অন্যান্য রূপ সম্পর্কে এই শব্দটি খুব কমই ব্যবহৃত হয়েছে। অন্যান্য বৈষ্ণব সম্প্রদায়েও এই শব্দটির ব্যবহার কম। অনেকেই কৃষ্ণকে "স্বয়ং ভগবান" মনে করেন; কারণ, সম্প্রদায়-নির্বিশেষে তাকে একটি উদার দৃষ্টিকোণ থেকে দেখার প্রবণতা লক্ষ্য করা যায়। তবুও কৃষ্ণকে "স্বয়ং ভগবান" বলে স্বীকৃতি দেওয়া হলে, বুঝতে হবে মতবাদটি গৌড়ীয় বৈষ্ণব, বৈদিক সম্প্রদায়, বা শঙ্করের সম্প্রদায় থেকে উৎসারিত। কারণ এই তিনটি মতবাদই কৃষ্ণকে বিষ্ণু ও তার অবতারগণের উৎস মনে করে। এই মতটি "ছান্দগ‍্য‍ উপনিষদের একটি বিখ্যাত উক্তি থেকে গৃহীত"(৮।১৩।১)

অন্য মতে, কৃষ্ণ বিষ্ণুর অন্যতম অবতার। লক্ষ্যণীয় এই যে, বিষ্ণুকে সাধারণত অন্যান্য অবতারের উৎস মনে করা হলেও, এটি বৈষ্ণবধর্মে ঈশ্বরের একটি নাম মাত্র। বৈষ্ণবধর্মে ঈশ্বর নারায়ণ, বাসুদেব ও কৃষ্ণ নামেও পরিচিত। এই প্রত্যেকটি নামের সঙ্গে একটি বিশেষ মূর্তি কল্পনা করে সেই মূর্তিতেই প্রাধান্য আরোপ করা হয়। 

“ভগবান” শব্দটির প্রথম কিন্তু প্রকৃত অর্থপূর্ণ ব্যবহার দেখা যায় ঋগ্বেদে, ঋগ্বেদ সংহিতায়। ঋগব্দে ১০ম মণ্ডল ১২৪তম সূক্ত, যাকে দেবীসূক্ত বলা হয়, সেখানে ২য় ঋকে ইশ্বর বা ভগবানের সহযোগী মহাদেবী বলছেন যে তিনি বিশ্বকর্মা বা বিশ্বস্রষ্টার প্রয়োজনে এবং ভগম (भग॑म् ) বা পরম সত্তার সহযোগী হিসেবে আবির্ভূত হন।

পরবর্তীতে ভগবানের গুণ বা ঐশ্বর্য বা ক্ষমতার অংশ যাদের মধ্যে থাকে যেমন দেবতা, আচার্য, গুরু পুরোহিত প্রমুখ সকলকেই সসম্ভ্রমে “ভগবন” সম্বোধনের রীতি প্রচলিত হয়।  এই অর্থে সংস্কৃত সাহিত্যে শব্দটির বহুল ব্যবহার হয়েছে।  

তবে ভগবদ্গীতার ঈশ্বর তত্ত্বকে অনুসরণ করে সনাতন হিন্দু ধর্ম প্রথমে শ্রীকৃষ্ণকে এবং তাঁরই সূত্র ধরে এক সর্বশক্তিমান পরম সত্তাকে ভগবান বলে অভিহিত করতে শুরু করে। এই ব্যবহার আধুনিক হলেও ঋগ্বেদের সঙ্গে সামঞ্জষ্যপূর্ণ। 

শব্দটির চূড়ান্ত সংজ্ঞার্থঃ ঋগ্বেদের পুরুষ সূক্ত, ভগবদগীতার পুরুষোত্তম যোগ অধ্যায় এবং মাণ্ডুক্য উপণিষদের ৩-৩ থেকে ৭-৭ পর্যন্ত শ্লোক সমূহ অনুসরণ করে শব্দটির চূড়ান্ত সংজ্ঞার্থ নির্ধারণ করা যায়। সেদিক থেকে এক সর্বশক্তিমান পরমসত্তাকে ভগবান বলা হয় যিনি বৈশ্বানর অগ্নিরূপে স্থূল বস্তুসমূহ গ্রাস করেন, সকল প্রাণীর অন্তরে অন্তর্যামী রূপে বিরাজ করেন, সর্বশক্তিমান রূপে বিশ্বব্রহ্মাণ্ড নিয়ন্ত্রণ করেন এবং জ্ঞানের অতীত হয়েও কল্যাণের পক্ষে অবস্থান করেন।

তথ্যসূত্র

পাদটীকা 
 
 
 
 
 
 
 
 

 
 
 Garuda Pillar of Besnagar, Archaeological Survey of India, Annual Report (1908–1909). Calcutta: Superintendent of Government Printing, 1912, 129.
 
 
 
 

 
 
 

কৃষ্ণ
কৃষ্ণতত্ত্ব
সংস্কৃত শব্দ ও শব্দবন্ধ
বৈষ্ণবধর্ম
হিন্দু দার্শনিক ধারণা
গৌড়ীয় বৈষ্ণব দার্শনিক ধারণা
কৃষ্ণের নামান্তর
একেশ্বরবাদ
ঈশ্বর
ঈশ্বরের নাম
বৈষ্ণব সম্প্রদায়
কৃষ্ণের নাম ও উপাধি
হিন্দুধর্মে ঈশ্বরের নাম
শ্রীনাথজি

শ্রীনাথজি হিন্দু দেবতা কৃষ্ণের একটি মানবীয় রূপ। এই রূপে কৃষ্ণ এক সাত বছরের বালক। শ্রীনাথজির প্রধান মন্দিরটি রাজস্থানের উদয়পুর শহর থেকে ৪৮ কিলোমিটার উত্তর-পূর্বে নাথদ্বারে অবস্থিত। শ্রীনাথজি বল্লভাচার্য প্রতিষ্ঠিত পুষ্টিমার্গ বা শুদ্ধাদ্বৈত সম্প্রদায়ের প্রধান আরাধ্য দেবতা। ভক্তিযোগী এবং রাজস্থান ও গুজরাত অঞ্চলের বৈষ্ণবরা শ্রীনাথজির পূজা করেন। বল্লভাচার্যের পুত্র বিট্টলনাথজি নাথদ্বারায় শ্রীনাথজির পূজা প্রচলন করেন। শ্রীনাথজির জনপ্রিয়তার জন্য নাথদ্বারা শহরটিই শ্রীনাথজি নামে পরিচিত। 
প্রথম দিকে, শিশু কৃষ্ণ দেবদমন নামে পরিচিত ছিলেন (এই নামটির মধ্যে গোবর্ধন গিরি উত্থাপনের মাধ্যমে কৃষ্ণ কর্তৃক ইন্দ্রের দর্পচূর্ণের আভাস মেলে)। বল্লভাচার্য তার নামকরণ করেন গোপাল। পরে বিট্টলনাথজি তার নাম রাখেন শ্রীনাথজি।

পাদটীকা 
 Ambala, Amit: Krishna as Shrinathji: Rajasthan Paintings from Nathdwara, Mapin, Ahmedabad (1987)
 Gaston, Anne-Marie: Krishna’s Musicians: Musicians and Music making in the Temples of Nathdvara, Rajasthan, Manohar, New Delhi (1997)
 Jindel, Rajendra: Culture of a sacred town : a sociological study of Nathdwara, Popular Prakashan, Bombay (1976).
 Jones, Constance & James D. Ryan: Encyclopedia of Hinduism 
 Lyons, Tryna: The artists of Nathadwara: The practice of painting in Rajasthan, Indiana University Press (2004)

তথ্যসূত্র

বহিঃসংযোগ 
 Official website of Nathdwara Temple 
 Krishna as Shrinathji: Rajasthani paintings from Nathdvara, by Amit Ambalal. Publisher: Mapin, 1987.
 Official website of Shrinathji Temple, Nathdwara 
 ShriNathji 
 A500 old sect of Hindu religion founded by Shri Vallabhacharya
 Vaishnav Parivar : A informative portal about Pushtimarg, Vaishnavism
 DivineCrunch blog : Enjoy the Life with Love, Fun & Bhakti… 
 ShriNathji.com
 Shrinathji Image Gallery and Information (shrijibawa.com)
 www.vraj.org 

হিন্দু দেবতা
হিন্দু দেবদেবী
কৃষ্ণের নাম ও উপাধি
কৃষ্ণের রূপভেদ